Hanne Hansen
Hanne Hansen, f. 1944, dansk forfatter og digter. Hanne Hansen debuterede i Gyldendals tidsskrift Fælleden 1978 og har siden udgivet fem haikusamlinger, hvoraf den seneste er Havfrue på land (2010). Sammen med Sys Matthiesen (f. 1937) udgav hun 2003 bogen At skrive haiku, en indføring i haikuskrivning.
Hanne Hansen har studeret haiku i Tokyo og deltaget i forskellige konferencer om haiku i Japan og Europa. For ca. ti år siden tog hun initiativet til oprettelsen af Dansk Forfatterforenings Haikugruppe, som hun er formand for.

